VS002329
Datum: 2000-11-05T01:00:00.000+01:00
datum_sodbe_i_stopnje: 2009-09-23T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe prsne in trebušne votline in njihove posledice - izguba okončin in drugih organov in njihove posledice
fischer: zelo hudi primeri
odskodnina: 91.300,00 EUR
opombe: II Ips 319/2010. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 10 do 15 let

Osnovnošolka, kasneje dijakinja.

## Škodni dogodek

Prometna nesreča.

## Poškodba

Raztrganina leve ledvice in raztrganini vranice, zaradi česar sta ji bili obe odstranjeni skozi dva različna reza, nestabilen zlom leve polovice medenice. Zdravljenje je trajalo od 118 dni.

## Telesne bolečine

18.900 EUR Zaradi poškodbe je do operacije trpela zelo hude stalne bolečine; sekundarne hude bolečine – 5 dni, občasne hude bolečine - 3 dni; srednje hude bolečine – 8 dni, občasne srednje hude bolečine – 4 dni; trajne lahke bolečine – 14 dni, občasne lahke – kumulativno 10 dni; v bodoče bolečin ni več pričakovati.

#### Hospitalizacija

15 dni, 2 operaciji v narkozi.

#### Rehabilitacija

3 tedne zdravilišča, fizioterapija.

#### Nevšečnosti med zdravljenjem

Narkoza, vstavitev dveh drenažnih cevk, kateter (3 dni), karenca po trebušni operaciji, jemanje šivov, narkoza, injekcije proti bolečinam, analgetiki, jemanje Ospena 2 leti, slikanje (CT – 2x, RTG - 2x), skeletna trakcija in steznik za medenico (11 dni), hoja z berglami (2 meseca), brez obremenjevanja leve okončine, izostanek od pouka, neudeležba pri telovadnem pouku.

## Strah

7.900 EUR Hud primarni strah – do operacijskega posega, hud sekundarni strah – med zdravljenjem v bolnici in ob pregledih, srednje hud sekundaren strah – med rehabilitacijo v zdravilišču; ostal ji je strah pri vožnji s prehitevanjem, strah, da si bo zlomila medenico in strah, da bo izgubila preosalo ledvico.

## Zmanjšanje življenjske aktivnosti

60.000 EUR Opustiti je morala odbojko in balet, pri kolesarjenju mora paziti, da ne pade; ob spremembi vremena jo srbijo šivi; med zdravljenjem je bila izolirana od drugih otrok, česar kot otrok ni razumela, zaradi omejen gibljivosti medenice ni sposobna daljše hoje, zlasti po stopnicah in neravnem terenu, ne more prenašati težjih bremen; ker nima vranice se mora bolj paziti ob slabem vremenu, ne sme biti ob bolnih ljudeh, saj je dojemljivejša za bolezni,ZŽA je 55%.

#### Opis invalidnosti

Trajna invalidnost zaradi izgube ledvice – 30%, zaradi izgube vranice – 10%.

## Skaženost

4.500 EUR Brazgotini – na trebuhu dolga 10 cm, na boku in v predelu ledvice dolga 25 cm – gre za skaženost srednje stopnje. Pri odmeri je upoštevan položaj brazgotin (ko je oblečena drugim niso vidne), starost oškodovanke, bodoče bolečine ob navezovanju intimnih odnosov.

---

ZOR člen 200, 203